### 15.    Samdriftsaftale og vedtægter Museum Vestsjælland

**Åbent**

Sagsnr.: 326-2017-35887       J.nr.: 19.03.36           Dokumentnr.:
326-2019-18965

**Sagstype**

Beslutning

**Resume og sagens baggrund**

[adresse] er et samarbejde mellem Kalundborg,
[adresse], Holbæk, Slagelse, Sorø og Ringsted kommuner om kulturhistorisk
virksomhed i kommunerne. Ny samdriftsaftale og økonomiaftale gældende fra 1.
marts 2019 skal godkendes i de deltagende kommuner.

**Indstillinger**

Direktøren indstiller, at Kultur- og Fritidsudvalget
indstiller til Kommunalbestyrelsen, at samdriftsaftale og økonomiaftale for
Museum Vestsjælland godkendes

**Behandling**

Kultur- og Fritidsudvalget, Økonomiudvalget,
Kommunalbestyrelsen

**Sagsfremstilling**

[adresse] blev stiftet 31. december 2012.
Kalundborg Kommune samarbejder med Holbæk, Slagelse, [adresse], Sorø og
[adresse] om [adresse], således at museet varetager den
kulturhistoriske virksomhed i kommunerne. I Kalundborg Kommune omfatter samarbejdet
Kalundborg Museum samt særlige indsatser såsom Korsridderfestival, plan for
Lindegården mv.

Den reviderede samdriftsaftale, der skal være gældende pr.
1. marts 2019, afløser den oprindelige aftale fra 2012. Ændringer i
økonomiaftalen er alene, at det præciseres, at der sker en prisfremskrivning af
kommunernes driftstilskud i henhold til KL´s takster på området.

[adresse] og Kulturstyrelsen har i 2017 foretaget en
kvalitetsvurdering af [adresse] og på baggrund af styrelsens
anbefalinger i forhold til potentiale for udvikling og forankring af museets
faglige profil, har museet tilpasset strategiplanen og samdriftsaftalen.

[adresse] ledes af en bestyrelse, der er ansvarlig
for museets drift. Til bestyrelsen udpeges én repræsentant fra
kommunalbestyrelserne i hver af de deltagende kommuner samt i alt tre
repræsentanter udpeget af kulturcheferne i kommunerne.

Ud over bestyrelsesmøderne afholder Museum Vestsjælland 2-4
årlige administrative møder med repræsentanter fra kulturforvaltningerne i
kommunerne. Kommunerne inviterer ligeledes [adresse] til dialogmøder
med fagudvalget på kulturområdet med henblik på at sikre løbende dialog omkring
museets aktiviteter i kommunen samt udmøntning af strategiplanen.

Bestyrelsen har behandlet og godkendt forslaget til justeret
samdriftsaftale, øvrige aftaler samt vedtægter.

I denne sag fremlægges samdriftsaftale og økonomiplan til
kommunalbestyrelsen godkendelse. Vedtægter og strategiplan er til orientering,
idet beslutningskompetencen for disse dokumenter ligger i bestyrelsen for
Museum Vestsjælland.

**Økonomiske konsekvenser**

Driftstilskuddet til [adresse] kan som hidtil
rummes indenfor udvalgets ramme til museumsvirksomhed.

**Kultur- og Fritidsudvalgets
møde den 8. januar 2019:**

Anbefales.

**Administrationens bemærkninger den 18. januar 2019:**

Det fremgår af sagen, at vedtægterne ikke skal godkendes i
kommunerne. Museum [adresse] har efterfølgende anmodet kommunen om, at det
fremgår eksplicit af sagen, at kommunerne godkender vedtægterne. Der er tale om
en formalitet, idet kompetencen til den endelige godkendelse af et museums
vedtægter, ligger hos Slots- og Kulturstyrelsen, idet en godkendelse derfra
udløser statsanerkendelse og dermed statstilskud. Yderligere er vedtægterne
godkendt af Bestyrelsen af [adresse], hvori der er politiske
repræsentanter fra hver kommune.

**Økonomiudvalgets møde den 23.
januar 2019:**

Anbefaler Kultur- og Fritidsudvalgets anbefaling samt
vedtægter, jf. administrativ bemærkning.

**Bilag**

|  |  |
| --- | --- |
| Samdriftsaftale Museum Vestsjælland | 326-2018-328621 |
| Bilag A Museum Vestsjælland Vedtægter | 326-2018-328625 |
| Bilag B Strategiplan 2019-2022 | 326-2018-328629 |
| Bilag C Økonomiaftale 2019-2021 | 326-2018-328634 |
| Bilag D Fordelingsnøgle kommunale tilskud | 326-2018-328636 |